Kallebergs beste øvelse var markløft. Før det første offisielle styrkeløft-NM i 1974 var norgesrekorden i markløft i klasse -110 kg på 301 kg, tilhørende Odd Bjørnstad fra Løten. Under dette NM løftet både Kalleberg og Arild Busterud over den gamle rekorden flere ganger. Busterud trakk det lengste strået med 312,5 kg, mens Kalleberg ble stående med 305 kg. Kalleberg kom imidlertid sterkere tilbake.